|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна Покраїна ВойводинаПокраїнски секретарият за образованє, предписаня,управу и национални меншини – национални заєднїциБулевар Михайла Пупина 16, 21000 Нови СадТ: +381 21 487 46 09 ; 487 42 41, 487 45 58ounz@vojvodinа.gov.rs |
|  | ЧИСЛО: 128-451-46/2022-01 | ДАТУМ: 19.1.2022. |

На основи члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини - национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней Покраїни Войводини („Службени новини АПВ“, число 10/20), а у вязи зоз Покраїнску скупштинску одлуку о буджету Автономней Покраїни Войводини за 2022. рок („Службени новини АПВ“, число 54/21), на основи Ришеня покраїнского секретара за образованє, предписаня, управу и национални меншини-национални заєднїци число: 128-377/2020-1 од 8.12.2020. року, заменїк покраїнского секретара розписує

**КОНКУРС**

 **ЗА ФИНАНСОВАНЄ И СОФИНАНСОВАНЄ ПРОЄКТОХ У ОБЛАСЦИ ДЗВИГАНЯ КВАЛИТЕТУ ОБРАЗОВНО – ВОСПИТНОГО ПРОЦЕСУ ШТРЕДНЬОГО ОБРАЗОВАНЯ – ТРОШКИ ОБУКИ ТАЛАНТОВАНИХ ШКОЛЯРОХ ШТРЕДНЇХ ШКОЛОХ ЗОЗ ТЕРИТОРИЇ АП ВОЙВОДИНИ И НАСТАВНЇКОХ У СВОЙСТВЕ ПРЕПОДАВАЧОХ НА АНДРЕВЛЮ ЗА 2022. РОК**

Покраїнски секретарият за образованє, предписаня, управу и национални меншини - национални заєднїци (у дальшим тексту: Секретарият) у складзе зоз Финансийним планом за 2022. рок, за унапредзенє квалитету штреднього образованя – трошки участвованя талантованих школярох штреднїх школох зоз териториї АП Войводини и наставнїкох у свойстве преподавачох на обукох з природних и дружтвених наукох, уметносци и култури ''Андревлє'' за 2022. рок хтори ше отрима у периодзе фебруар-май 2022. рок у Центре за привредно-технолоґийни розвой ''Андревлє'' на Андревлю ше опредзелює суму у висини **10.000.000,00 динари.**

Право участвовац на Конкурсу маю установи штреднього образованя на териториї АП Войводини, чий снователь Република Сербия, автономна покраїна або єдинка локалней самоуправи. Наведзени средства наменєни за дзвиганє квалитету образовно-воспитного процесу штреднього образованя - трошки проєкту обуки талантованих школярох штреднїх школох зоз териториї АП Войводини у 2022. року, хтори буду отримани у периодзе фебруар-май 2022. року у тирваню шейсц дньох (по 5 полни пансиони) у Центре за привредно-технолоґийни розвой Войводини, Андревлє, Баноштор.

Штреднї школи можу конкуровац за:

 1) трошки змесценя и костираня школярох своїх школох (од першей по штварту класу), пре їх учацс на обукох, за 5 полни пансиони,

2) трошки змесценя, костираня и надополнєньох за роботу наставнїкох своїх школох, хтори буду анґажовани у свойстве преподавача за обласци за хтори ше опредзеля и у свойстве орґанизатора шлєбодних активносцох школярох, тиж 5 полни пансиони.

Образовни установи маю право приявиц од 5 до 10 школярох и од 4 до 8 наставнїкох, хтори виполнюю предвидзени критериюми.

 Обуки ше будзе орґанизовац у складзе зоз актуалну епидемиолоґийну ситуацию и согласно розпорядку хтори состави Покраїнски секретарият за образованє, предписаня, управу и национални меншини – национални заєднїци.

Зоз финансийну потримовку яку ше дава з тим конкурсом ше промовує, односно щици явни интерес яки утвердзени з одредбами члена 6, 7, 8. и 9. Закона о основох системи образованя и воспитаня («Службени глашнїк РС», число 88/2017, 27/2018 – др закони, 10/2019, 6/2020 и 129/2021).

З Конкурсом опредзелєни средства, у складзе зоз Правилнїком о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней Покраїни Войводини (у дальшим тексту: Правилнїк) наменєни за шлїдуюци приоритети:

1. **Модернизацию воспитно-образовней роботи**

1a) осучасньованє наставного процесу прейґ иновативносци и креативносци шицких учашнїкох,

1. **Усоглашованє образованя з потребами тарґовища роботи**

2a) унапредзованє поднїмательного духу, розвой практичних и животних схопносцох, професионалну ориєнтацию и кариєрне водзенє, дзвиганє квалитету фаховей пракси,

1. **Стимулованє звонканаставних активносцох**

5a) орґанизовани и фахово водзени шлєбодни час школярох у звонканаставним периодзе и под час школских розспустох прейґ едукативних кампох, стретнуцох школярох, секцийох, спортских, науково-технїчних, културних и других змистох.

**КРИТЕРИЮМИ ЗА РОЗПОДЗЕЛЬОВАНЄ СРЕДСТВОХ**

При одредзованю висини средствох за додзельованє, у складзе зоз Правилнїком ше будзе применьовац тоти критериюми:

1. ступень уключеносци цильней ґрупи хторей програма/проєкт наменєни,
2. потерашнї искуства у реализациї програмох/проєктох з якима ше доприноши ґу унапредзованю образовно-воспитней роботи,
3. критериюми за школярох: з тим проєктом можу буц облапени школяре хтори участвовали найменєй на општинских змаганьох з обласци природних и дружтвених наукох, култури и уметносци або хтори предходну класу закончели з найменєй барз добрим успихом,
4. критериюми за наставнїкох: з тим проєктом можу буц облапени наставнїки хтори були менторе школяром хтори найменєй на општинских змаганьох з предметних обласцох освоєли 1-3 место або хтори по думаню Школярскей ради маю замерковани успих у орґанизованю шлєбодних активносцох за школярох.

**СПОСОБ АПЛИКОВАНЯ**

 Прияву ше подноши у писаней форми, на єдинственим формуларе хтори ше обявює на интернет-боку Секретарияту.

**Єдна правна особа може поднєсц єдну прияву.**

Ґу прияви на Конкурс ше подноши виполнєни єдинствени формулар прияви з вкупним числом школярох и вкупним числом наставнїкох за хтори школа апликує (у часци формалара прияви хтора ше одноши на школярох – уписує ше лєм число школярох и обласц за хтору ше приявює, без наводзеня особних податкох школярох, а у часци формулару прияви хтора ше одноши на наставнїкох – попри числа наставнїкох хторе ше приявює, треба за каждого приявеного наставнїка – без наводзеня особних податкох, уписац компетенциї и обласц за хтору ше привюю у свойству преподавача).

О додзельованю средствох хасновательом одлучує покраїнски секретар цо компетентни за роботи образованя на предкладанє Комисиї за запровадзованє конкурса, хтора розпатра прияви цо сцигли.

Образовни установи докази о виполньованю условийох за школярох и наставнїкох доруча на вимаганє Секретарияту, при составяню розпорядку учасци, а за точносц податкох наведзених у формуларе прияви, одвичательни директор школи.

Секретарият затримує право од подношителя вимаганя, по потреби, питац додатну документацию або информациї.

Кед прияву подписує особа хтора ма овласценє, нєобходне приложиц и документ о овласценю за подписованє истей.

Комисия нє будзе розпатрац:

* нєподполни прияви,
* нєблагочасни прияви,
* нєдошлєбодзени прияви (прияви хтори поднєсли особи хтори нєовласцени и субєкти хтори нє предвидзени з конкурсом),
* прияви хтори ше нє одноша на з конкурсом предвидзени наменки.

Резултати конкурсу ше обявює на интернет-боку Секретарияту.

**Термин за подношенє приявох на конкурс то 3. фебруар 2022. року.**

Прияви з потребну документацию ше подноши на адресу:

Покраїнски секретарият за образованє, предписаня, управу

и национални меншини – национални заєднїци

„**Конкурс за финансованє и софинансованє проєктох у обласци дзвиганя квалитету образовно-воспитного процесу штреднього образованя – трошки обуки талантованих школярох штреднїх школох зоз териториї АП Войводини и наставнїкох у свойстве преподавачох на Андревлю за 2022. рок“**

Булевар Михайла Пупина 16

21000 Нови Сад

Формулар питальнїка мож превжац **од** **19. януара 2022. року** на урядовей Web-презентациї Покраїнского секретарияту за образованє, предписаня, управу и национални меншини – национални заєднїци: [**www.puma.vojvodina.gov.rs**](http://www.puma.vojvodina.gov.rs/)**.**

Информациї у вязи з конкурсом мож достац на телефон: 021/ 487 46 09, 487 42 41, 487 45 58.

 П.О ПОКРАЇНСКОГО СЕКРЕТАРА,

 Милан Ковачевич